Ministarstvo uprave i lokalne samouprave Republike Srpske

**Ministarstvo uprave i lokalne samouprave Republike Srpske** jedno je od 16 ministarstava u sastavu Vlade Republike Srpske, nadležno za upravu u tom entitetu. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Lejla Rešić (DNS).

## Historija 
Nakon isticanja nezavisnosti Bosne i Hercegovine 1992. od Socijalističke federativne republike Jugoslavije (SFRJ) na nivou novonastale Republike Bosne i Hercegovine počelo je djelovati ministarstvo pravosuđa i uprave Republike Bosne i Hercegovine, a za ministra je tada imenovan Ranko Nikolić.

Nakon kraja rata u Bosni i Hercegovini i potpisivanja Dejtonskog mirovnog sporazuma 1995. dio nadležnosti uprave i lokalne samouprave je dodijeljen entitetima, pa su kao rezultat toga od tada počela djelovati entitetska ministarstva uprave (u Federaciji BiH je ta nadležnost dodatno podijeljena na kantone). U prvim poslijeratnim sazivima Vlade RS-a pravosuđe i uprava su činile zasebne resore, ali su formiranjem I Vlade Milorada Dodika u januaru 1998. ti resori podijeljeni.

## Nadležnosti 
Glavna osoba u ministarstvu uprave i lokalne samouprave RS-a je ministar ili ministrica uprave i lokalne samouprave Republike Srpske, koji ima pravo na jednog sekretara i dva pomoćnika.

Ministarstvo obavlja upravne, stručne i druge poslove koji se odnose na ostvarivanje nadležnosti entiteta u sljedećim oblastima:

* sistem i organizacija državne uprave
* sistem javne službe 
* plate zaposlenih u entitetskim organima uprave
* poslovi entitetskog državljanstva
* lični status građana
* studijsko-analitičke i analitičko-kadrovske poslove
* davanje stručnog mišljenja 
* poslove inspekcijskog nadzora u oblasti uprave, 
* poslove upravnog rješavanja u drugom stepenu
* sastavljanje podnesaka u sudskim i drugim postupcima
* poslove koordinacije reforme javne uprave
* administrativne takse
* poslove centralne pisarnice i korespondencije za potrebe republičkih organa uprave
* političko-teritorijalnu organizaciju entiteta
* organizaciju i usavršavanje političko-teritorijalnog i izbornog sistema entiteta
* skupštinski sistem, 
* političke organizacije
* udruženja građana
* fondacije
* studijsko-analitičke i statističko-evidencione poslove koji se odnose na lokalnu samoupravu
* izradu izvještaja o izvršenju politike jedinica lokalne samouprave za prethodnu godinu
* obustavljanje od izvršenja odluka organa jedinica lokalne samouprave
* administrativni nadzor nad radom organa jedinica lokalne samouprave i zakonitošću akata 
* administrativno-stručne poslove, uključujući i informaciono dokumentacione kojima se obezbjeđuje planiranje, praćenje i izvršavanje programa Ministarstva 
* poslove koji se odnose na  evropsku inegracionu strategiju i politiku u oblasti uprave i lokalne samouprave
* usklađivanje propisa sa zakonodavstvom EU u oblasti uprave i lokalne samouprave

i druge poslove utvrđene zakonom.

## Organizacija 
Ministarstvo uprave i lokalne samouprave Republike Srpske se sastoji od tri organizacionih jedinica:

* Sekretarijat ministarstva
* Resor lokalne samouprave 
* Resor uprave

## Spisak ministara 
## Reference 
Uprava i lokalna samouprava